**Qoraalka loogu talagalay muuqaal sharaxaha ku saabsan darasadda AvonCAP GP2**

**Waa maxay darasadda AvonCAP GP2?**

AvonCAP GP2 waa darasadd ku saabsan caabuqa ku dhaca xabadka, waxaana hogaamiya cilmi baarayaasha Jamacadda Bristol oo ay maalgeliyaan Pfizer. Waxaa la soo saarayaa tallaalo cusub, sidaa darteed waxaan rabnaa inaan fahamno imisa caabuq ayay tallaaladu ka hor tagi karaan iyo kooxaha bukaannada ee ka faa’iidi kara inta ugu badan. Ma sameeyn karno cilmi baaristan iyada oo aysan ka qeyb qaadanin dadka adiga oo kale ah.

**Marka, waa’ayo cida ka qeyb qaadan karta?**

Dadka waaweyn ee la xiriiray GP-gooda ee laga yaabo inay leeyihiin caabuqa xabadka ama leh wadno xanuun sii xumaanaya, dadka leh xasaasiyada neef mareenka ama leh cudur daba dheeraad ah oo sambabada ku dhacay ayaa ka qeyb qaadan kara.

**Maxay ka dhigantahay ka qeyb qaadashadu?**

Ka qeybqadashadu waa iskaa. Tani waxay ka dhigantahay inay go'aankaaga tahay. Haddii aad aqbasho inaad ka qeyb qadato, waxaan ka qaadan doonaa xog adiga kugu saabsan diiwaanka GP gaaga. Waxaa jira labo qeybood oo kale oo ikhtiyaarkaaga ah oo ka mida diraasada: (1) Ka qaadista muunadaha sankaaga, dhuuntaada, candhuuftaada iyo kaadidaada (2) Buuxinta buug maalmeed calaamadahaaga ah.

**Waa maxay faa'iidooyinka ka qeybqadashada?**

Daraasaddan si toos ah loogama faa'iidi doono laakiin ka qeybqaadashadaada ayaa naga caawin kartaa inaan wax badan ka fahamno caabuqyada xabadka iyo cida faa’iidada ugu badan ka heli karta tallaaladda. Waxa suurtagal ah diraasaddan in ay ka faa’iidaan mustaqbalka bukaannada adigoo kale ah

**Ma jiraan wax haliso ah?**

Waxaa laga yaabaa in aad dareento raaxo la’aan markaad ka qaadayso muunada sanka iyo dhuunta. Waxa sidoo kale jirta fursad yar oo ah in uu dhiig aan badnayn sanka kaa imaado.

**Tani ma saameynaysa daaweyntayda ama daryeelkayga caadiga ah?**

Ikhtiyaarkaaga in aad ka qeyb qaadatid ama aanad ka qeyb qaadan daraasaddan wax saameyn ah kuma yeelan karto daaweyntaada ama daryeelkaaga caadiga ah.

**Maxaan uga qeyb qaadanaya?**

Waxaan rabnaa inaad ka qeybqadato cilmi baaristan si aan u fahamno wax badan oo ku saabsan caabuqyada xabadka – caankay yihiin, sababaha caabuqa, bukaanada halista ugu badan ku jira iyo inta caabuq ee lagaga hor-tagi karo tallaaladda cusub. Waxaan ku siin doonaa boonooyin si aan kuugu mahad celino waqtigaad qaadatay.

**Waa maxay macluumaadka ama xogta aan qaadi doono?**

Waxaan macluumaad adiga kugu saabsan ka qaadi doonaa diiwaanka GP-gaaga (tusaale ahaan, da'daada, jinsigaaga ama qowmiyadaada) iyo xanuunkaaga (tusaale ahaan xaaladdahaaga caafimaadka ee dabadheeraadka ah, booqashooyinkaaga GP-ga ama cisbitaalka ama dawooyinka lagu siiyey). Waxaan ku weydin doonaa su'aalaha sida weligaa sigaar ma cabtay, waxaanan cabiri doonaa xawaraha neefsashadaada, xajmiga wadno garaacaaga, dhiig karkaaga, heerarka ogsajiinkaaga, heerkakulkaaga, dhererkaaga iyo miisaankaaga.

Si loo ogaado jeermiska sababay xanuunkaaga, waxaan sankaaga, dhuntaada, candhuuftaada iyo kaadidaada ka qaadi doonaa muunado.

Waxaan sidoo kale kaa codsan doonaa in aad maalin walba buuxisid buug xasuus qor ah oo ku saabsan xanuunkaaga, ilaa ay calaamaduhu kaa baaba’aan ilaa 28 maalmood. Buuxinta buuggan waa inay qadataa wax aan ka badnayn 5 daqiiqo maalintii. Haddii aad leedahay calaamado joogto ah, waxaan jeclaan lahayn in aan xaaladdaada la socono dhowr todobaad ilaa 12 bilood.

**Maxaa ku dhici doono xogteyda? Ayaa heli doona?**

Dad yar ayaa loo ogolyahay in ay xogta furaan. Xogta oo dhan waxaa lagu kaydin doonaa koombuyuutar ammaan ah oo lagu furi karo un xaraf-sireedka Bristol. Macluumaadkaaga waxaa lagu kaydin doonaa saldhiga xogta iyada oo la isticmaalayo tiro fure ah si aanay suurtagal u noqon in lagu aqoonsado. Jaamacadda Bristol waxay xogta heyn doontaa ilaa 15 sanno iyadoo la raacayo sharciyada Dowladda UK ee loo yaqaan Xeerka Ilaalinta Guud ee Xogta. Dhammaan cilmi baarista la isticmaalayo xogta bukaanka waa in ay raacaan sharciyada iyo qawaaniinta UK waxaana waajiib ku ah cilmi baarayaasha inay ilaaliyaan asturnaanta dadka ka qeybqadanaya.

Qaar ka mid ah muunadaha waxa loo diri doonaa shaybarada Pfizer ee Mareykanka si loo soo baaro, kuwa kale waxaa lagu baari doonaa shaybaarada Jaamacada Bristol. Muunadaha magacaaga lagu qori maayo si aanu qofna kuugu aqoonsanin muunaddaada. Muunadaha waxaa la kaydin doonaa ilaa 15 sano waxaana laga yaabaa in loo isticmaali doono tallaal dheeraad ah oo la xiriira cilmi baarista. Muddadaas kadibna waa la tuuri doonaa.

Wixii warbixino ah ee ku saabsan natiijooyinka darasaddan waxaa loo qori doonaa qaab aanu qofna u aqoonsan karin cida ka qeybqaadatay daraasaddan.

**Sideed uga qeybqaadan kartaa?**

Waxaan jaclaan laheyn inaad ka qeybqaadato darasaddan. Si aad wax badan ugu ogaato, fadlan la xiriir kooxda darasadda.